20.1.2023
FI
Euroopan unionin virallinen lehti
C 20/9
III LUKU: REAGOINNIN TEHOSTAMINEN Jäsenvaltiotason toimet 25) Jäsenvaltioita kehotetaan a) jatkamaan reagointitoimiensa koordinointia tapauksen mukaan ja pitämään yllä yleiskuvaa monialaisesta reagoinnista akuutteihin häiriöihin, joita ilmenee kriittisen infrastruktuurin keskeisten palvelujen tarjoamisessa.
Tämä voitaisiin tehdä tulevan suunnitelman yhteydessä, joka koskee koordinoitua vastausta kriittisen infrastruktuurin häiriöihin, joilla on huomattavaa rajatylittävää merkitystä; nykyisten poliittisen kriisitoiminnan integroitujen järjestelyjen (IPCR) yhteydessä, kun on kyse merkitykseltään rajatylittävästä kriittisestä infrastruk­ tuurista; komission suosituksen (EU) 2017/1584 (11) mukaisia laajamittaisia kyberturvallisuuspoikkeamia ja -kriisejä koskevan suunnitelman yhteydessä; Euroopan kyberkriisien yhteysorganisaatioiden verkoston (EU-CyCLONe) yhteydessä; EU:n koordinoitua reagointia hybridikampanjoihin koskevien puitteiden ja EU:n hybridivälineistön yhteydessä, kun on kyse hybridiuhista ja -kampanjoista; ja ennakkovaroitusjärjestelmän yhteydessä, kun on kyse disinformaatiosta; b) lisäämään operatiivisen tason tiedonvaihtoa EU:n hätäavun koordinointikeskuksen (ERCC) kanssa unionin pelastuspalvelumekanismin yhteydessä ennakkovaroitusjärjestelmän tehostamiseksi ja mekanismin mukaisen reagoinnin koordinoimiseksi sellaiseen kriittiseen infrastruktuuriin, jolla on huomattavaa rajatylittävää merkitystä, kohdistuvien häiriöiden ilmetessä ja siten varmistamaan tarpeen mukaan nopeampi reagointi unionin tuella; c) lisäämään valmiuttaan reagoida tarvittaessa olemassa olevilla tai kehitettävillä välineillä a alakohdassa mainittuihin merkittäviin häiriöihin; d) tekemään yhteistyötä asiaankuuluvien reagointivalmiuksien kehittämiseksi edelleen Euroopan pelastuspalvelure­ servissä (ECPP) ja rescEU:ssa; e) kannustamaan kriittisen infrastruktuurin ylläpitäjiä ja asianomaisia kansallisia viranomaisia parantamaan valmiuksiaan palauttaa nopeasti näiden kriittisen infrastruktuurin ylläpitäjien tarjoamien keskeisten palvelujen perustaso; f) kannustamaan kriittisen infrastruktuurin ylläpitäjiä, kun ne rakentavat uudelleen kriittistä infrastruktuuriaan, rakentamaan sen niin, että se kestää mahdollisimman hyvin kaikki merkittävät riskit, joita siihen saattaa kohdistua, myös epäsuotuisissa ilmastoskenaarioissa, ottaen huomioon toimenpiteiden oikeasuhteisuus riskiarvioiden ja kustannusten kannalta.
26) Jäsenvaltioita kehotetaan vauhdittamaan mahdollisuuksien mukaan valmistelutyötä kyberturvallisuutta koskevan tiukennetun oikeudellisen kehyksen mukaisesti pyrkimällä parantamaan kansallisten CSIRT-toimijoiden valmiuksia, kun otetaan huomioon CSIRT-toimijoiden uudet tehtävät ja uusien alojen toimijoiden määrän kasvu, tarkistamalla ja päivittämällä kyberturvallisuusstrategioitaan oikea-aikaisesti ja hyväksymällä mahdollisimman pian kansalliset kyberturvapoikkeama- ja kriisisuunnitelmat, jos niitä ei vielä ole.
27) Jäsenvaltioita kehotetaan harkitsemaan kansallisella tasolla olennaisimpia tapoja varmistaa, että asiaankuuluvat sidosryhmät ymmärtävät, että kriittisen infrastruktuurin häiriönsietokykyä on parannettava tekemällä yhteistyötä luotettavien myyjien ja kumppanien kanssa.
On tärkeää investoida lisäkapasiteettiin erityisesti aloilla, joilla nykyinen infrastruktuuri on käyttöikänsä lopussa, esimerkiksi merenalainen viestintäkaapeli-infrastruktuuri, jotta voidaan varmistaa keskeisten palvelujen tarjoamisen jatkuvuus häiriötilanteissa ja vähentää epätoivottua riippuvaisuutta.
28) Jäsenvaltioita kannustetaan kiinnittämään huomiota proaktiiviseen strategiseen viestintään kansallisella tasolla hybridiuhkien ja -kampanjoiden torjumiseksi ja koska mahdolliset vastustajat voivat pyrkiä harjoittamaan ulkomaista tiedonmanipulointia ja häirintää muokkaamalla kriittiseen infrastruktuuriin kohdistuvia poikkeamia koskevia narratiiveja.
Unionin tason toimet 29) Komissiota pyydetään tekemään tiivistä yhteistyötä jäsenvaltioiden kanssa kehittääkseen edelleen asiaankuuluvia elimiä, välineitä ja reagointivalmiuksia, jotta voidaan parantaa operatiivista valmiutta torjua välittömiä ja välillisiä vaikutuksia, joita aiheutuu, kun kriittisen infrastruktuurin tarjoamissa asiaankuuluvissa keskeisissä palveluissa ilmenee merkittäviä häiriöitä, ja erityisesti asiantuntijoita ja resursseja, jotka ovat saatavilla unionin pelastuspalvelume­ kanismin puitteissa Euroopan pelastuspalvelureservin ja rescEU:n tai tulevien hybridialan nopean toiminnan ryhmien kautta.
(11) Komission suositus (EU) 2017/1584, annettu 13 päivänä syyskuuta 2017, koordinoidusta reagoinnista laajamittaisiin kyberturvalli­ suuspoikkeamiin ja -kriiseihin (EUVL L 239, 19.9.2017, s. 36).